钦定古今图书集成/明伦汇编/氏族典/第530卷 > 郭申锡
## 钦定古今图书集成/明伦汇编/氏族典/第530卷 > 郭申锡

按《宋史郭申锡传》：“申锡，字延之，魏人。自言唐代公元
振之后，第进士，为晋陵尉，知博州。州兵出戍，有欲胁
众为乱者，申锡戮一人，黥二人，乃定。奏至，仁宗曰：‘小
官临事如此，岂易得’？即为御史台推直官，数上疏论
事京东盗执濮州通判井渊，迁知州事，未阅月，悉擒
凶党，斩以徇。召为侍御史，遂知杂事，屡诋权幸，无所”
避。为盐铁副使，相视决河。坐讼李参失实，黜知濠州。
旋加直史馆、知江宁府，再副盐铁，进天章阁待制、知
邓州、河中，以给事中致仕，卒，年七十七。